Il-Ministeru għas-Saħħa ħabbar 151 każ ġdid tal-coronavirus minn 3,491 swab test li saru fl-aħħar 24 siegħa. Ma tħabbru l-ebda mwiet ġodda, u b'hekk il-vittmi tal-Covid-19 jibqa' dak ta' 286. OFFICIAL COVID-19 figures for 11•02•2021Chris Fearne | MaltaGov | Health Promotion and Disease Prevention Directorate Posted by saħħa on Thursday, February 11, 2021 Fl-infografika ppublikata llum tħabbar wkoll li fiequ 156 persuna oħra, b'hekk bħalissa l-ammont ta' każi attivi tal-COVID-19 hu ta' 2,401. Sal-bieraħ kienu tlaqqmu 44,598 persuna kontra l-coronavirus, li 12,928 minnhom ħadu t-tieni doża tal-vaċċin. Intant ilbieraħ ukoll il-WHO approvat il-vaċċin AstraZeneca għal persuni li għandhom aktar minn 65 sena. Dan wara li fl-aħħar ta' Jannar l-Aġenzija Ewropea għall-Mediċini (EMA) qalet li l-vaċċin AstraZeneca jaf ikun awtorizzat biss għaż-żgħażagħ fl-Ewropa minħabba nuqqas ta' informazzjoni. Il-WHO tapprova l-vaċċin AstraZeneca għal persuni li għandhom aktar minn 65 sena Il-bieraħ wkoll Astrazeneca kkonfermat li l-konsenja tal-vaċċin li waslet Malta hi sigura biex tintuża. Astrazeneca tikkonferma li l-konsenja tal-vaċċin li waslet Malta hi sigura biex tintuża